cyanic-selkie/wikianc huggingface dataset:
நினைவில் நின்றவள் (2014 திரைப்படம்)
நினைவில் நின்றவள் (Ninaivil Nindraval) ஸ்ரீசபரி மூவீஸ் தயாரிப்பில் இயக்குநர் அகஸ்திய பாரதி இயக்கியத் தமிழ்த் திரைப்படம். இப்படத்தில் அஸ்வின் சேகர், கீர்த்தி சாவ்லா மற்றும் காயத்ரி வெங்கடகிரி ஆகியோர் முன்னணி வேடங்களில் நடித்துள்ளனர். இப்படத்திற்கு இசைஅமைப்பாளர் டி. இமான் இசையமைத்தார். 2008 ஆம் ஆண்டு துவங்கிய இந்த திரைப்படம், குறிப்பிடத்தக்க ஒரு சில காரணங்களால் தாமதம் ஏற்பட்டு ஜனவரி 31, 2014 அன்று வெளியிடப்பட்டது.
தயாரிப்பு
ஏப்ரல் 2008 இல் இந்தத் திரைப்படத்தின் தயாரிப்பு தொடங்கியது. இது நடிகர் அஸ்வின் சேகரின் இரண்டாவது படமாகும். கீர்த்தி சாவ்லா மற்றும் காயத்ரி ஆகியோர் முன்னணி பாத்திரங்களில் நடித்திருந்தனர். இந்தத் திரைப்படத்தை அறிமுக இயக்குனர் அகஸ்திய பாரதி இயக்கியுள்ளார். செப்டம்பர் 2008 இல் வெளியீட்டுத் தேதி திட்டமிடப்பட்டதாகத் தெரிகிறது, ஆனால் ஒரு சில காரணங்களால் படம் தாமதம் ஆனது.
இந்த படத்தின் முன்னோட்டம் மற்றும் இசையினை ஜூலை 2011 இல் ஒரு நிகழ்ச்சியில் மத்திய கப்பல் துறை அமைச்சர் ஜி. கே. வாசன் முதல் பிரதியை வெளியிட்டார். பாக்கெட் நாவல் புத்தகத்தின் வெளியீட்டாளர் ஜி. அசோகன் முதல் பிரதியைப் பெற்றார். இருப்பினும் இந்தத் திரைப்படம் வெளியிடப்படுவது மேலும் தாமதமாகிவிட்டது. படத்தின் இயக்குனர் அகஸ்திய பாரதி படம் முடிவடைவதற்கு முன்பு 2012 ஆம் ஆண்டில் இறந்தார்.
இப்படம் ஜனவரி 2014 இல் திரையிடப்பட்டது, எஸ். வி. சேகர் திரைப்படத்தை வெளியிட உதவினார். "நினைவில் நிரைவில்" என்ற பெயரில் படத்தை வெளியிடத் திட்டமிடப்பட்டது, ஆனால் இறுதியில் 'நினைவில் நின்றவள்' என்ற பெயரில் வெளியானது.
வெளியீடு
இந்த படம் 2014 ஜனவரி 31 அன்று வெளியிடப்பட்டது. பொதுவாக நேர்மறையான விமர்சனதையே பெற்றது.
குறிப்புகள்
பகுப்பு:அறிமுக இயக்குநர் திரைப்படங்கள் பகுப்பு:சமூகப் பிரச்சனைகள் குறித்தான இந்தியத் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2014 தமிழ்த் திரைப்படங்கள்
பொது ஊழி
பொது ஊழி (Common Era), பொ.ஊ. (CE) என்பது அனோ டொமினிக்கு (AD) மாற்றான சொல். இது பொதுக் காலம் அல்லது பொது ஆண்டு என்றும் அழைக்கப்படுகிறது. அனொ டொமினி, 6-ஆம் நூற்றாண்டில் தியோனீசியசு எக்சிகசு என்ற கிறித்தவத் துறவியால் அறிமுகப்படுத்தப்பட்டது. எடுத்துக்காட்டாக கி.பி. 2011 என்பதைப் பொது ஊழிச் சொல்லாடலில் "பொ.ஊ. 2011" அல்லது "2011 பொ.ஊ." என்று எழுதப்படுகிறது. இது "பொது ஆண்டுக்குப் பின்" (பொ.பி.) என்றும் "பொது ஆண்டு" (பொ.ஆ.) என்றும் "பொதுக் காலம்" (பொ.கா.) என்றும் வழங்கப்படுகிறது.
பொது ஊழிக்கு முற்பட்ட ஆண்டுகள் பொது ஊழிக்கு முன் (பொ.ஊ.மு.) என வரையறுக்கப்படுகிறது. எடுத்துக்காட்டாக, கி.மு. 500 (500 BC) என்பது பொது ஊழிச் சொல்லாடலில் "பொ.ஊ.மு. 500" அல்லது "500 பொ.ஊ.மு." (500 BCE) என்றாகிறது. இது "பொது ஆண்டுக்குப் முன்" (பொ.மு.) என்றும் "பொது ஆண்டுக்கு முன்" (பொ.ஆ.மு.) என்றும் "பொதுக் காலத்திற்கு முன்" (பொ.கா.மு.) என்றும் வழங்கப்படுகிறது.
பொது ஊழி அல்லது பொதுவருடம் என்பது நடுநிலை விரும்பும் பல ஆசிரியர்கள் மற்றும் வெளியீட்டாளர்கள் ஏற்றுக்கொள்ளப்பட்டது. இது வெளிப்படையாக "கிறிஸ்து" மற்றும் "கடவுள்" (Domini) போன்ற மதத் தலைப்புகளை பயன்படுத்தவில்லை.
மேற்கோள் தரவுகள்
பகுப்பு:1615 பகுப்பு:நாட்காட்டிகள் பகுப்பு:காலவரிசை
சாரா மத்தேயுசு
சாரா அன்னா மத்தேயுசு (Sarah Anna Matthews) ஒரு பிரித்தானிய இயற்பியலாளர் ஆவார். இவர் இலண்டன் பல்கலைக்கழகக் கல்லூரியில் பேராசிரியராகவும் சூரிய இயற்பியல் துறையில் உள்ள முல்லார்டு விண்வெளி அறிவியல் ஆய்வகத் தலைவராகவும் உள்ளார். இவர் பிரித்தானிய சூரிய இயற்பியல் கழகத் தலைவராகவும் உள்ளார்.
காயத்திரி ரேமா
காயத்திரி ரேமா (Gayatri Rema) என்பவர் ஒரு இந்திய நடிகை ஆவார். இவர் குறிப்பாக தமிழ் படங்களில் நடித்துள்ளார். இவர் டூரிங் டாக்கீஸ் (2015) என்ற திரைப்படத்தில்  முதல் முதலில் முக்கிய கதாபாத்திரத்தில் நடித்த பிறகு , ஒறுத்தல் (2016) மற்றும் சாயா (2017) ஆகிய தமிழ் படங்களில் தோன்றினார்.
சாரா மத்தேயுசு
வாழ்க்கை
இவர் கிளாசுக்கோ பல்கலைக்கழகத்தில் 1996 இல் இளவல் பட்டம் பெற்றார். அங்கே சூரியத் தழல்வீச்சில் ஆய்வு மேற்கொண்டு சான் கேம்பல் பிரவுனின் வழிகாட்டுதலில் முனைவர் பட்டம் பெற்றார். இவர் 1996 இல் சூரிய, எல்லியக்கோள நோக்கீட்டகத் திட்ட்த்தில் பணிபுரிய MSSL இல் சேர்ந்தார். பிறகு அங்கே சூரிய இயற்பியல் குழுவில் விரிவுரையாளராகவும் உயர்விரிவுரையாளராகவும் பேராசிரியரகவும் ஆனார். இவர் இலண்டன் பல்கலைக்கழகக் கல்லூரியில் கல்வி இயக்குநராகவும் முதுபட்ட விண்வெளி அறிவியல், பொறியியல் துறையின் திட்ட இயக்குநராகவும் இருந்தார்.
காயத்திரி ரேமா
தொழில்
காயத்திரி ரேமா டூரிங் டாக்கீஸ் (2015) என்ற கதைத் தொகுதி  திரைப்படத்தில் அறிமுகமானார். முன்னணி இயக்குநரான எஸ். ஏ. சந்திரசேகர் பரிந்துரைக்குப் பின்னர் இப்படத்தில் இவர் நடித்த தேர்வு செய்யப்பட்டார். ஆனால் இந்த படம் வணிக ரீதியாக சிறப்பானதாக ஆகவில்லை. காயத்ரி பின்னர் மற்றொரு குறைந்த செலவில் எடுக்கப்பட்ட படமான ஒறுத்தலில் நடித்தார். அப்படத்தினை விநியோக உரிமையை நடிகர் ஜெய் ஆகாஷ்  வாங்கிய பின்னர் ஊடகங்களின் கவனத்தைப் பெற்றது.
சாரா மத்தேயுசு
ஆராய்ச்சி
இவர் சூரிய இயற்பியல் புலத்தில் பின்வரும் பல்வேறு பிரிவுகளில் ஆராய்ச்சி செய்ய ஆர்வம் காட்டினார்.
காயத்திரி ரேமா
தொழில்
2017 ஆம் ஆண்டில், பழனிவேல் இயக்கி, தயாரித்த சாயா என்ற திகில் படத்தில் காயத்ரி ரெமா ஒரு கிராமத்து பெண்ணாக நடித்தார். சந்தோஷ் கன்னா மற்றும் சோனியா அகர்வால் ஆகியோருடன் இவர் நடித்த இப்படமானது, 2017 பிப்ரவரியில் வெளியானது. இவரின் அடுத்த படமாக நந்தாவுக்கு ஜோடியாக நடித்த வில்லங்கம் ஆகும். இதில் மீனாட்சிக்கு பதிலாக காயத்திரி நடிக்க முடிவு செய்யப்பட்டது.
குறிப்புகள்
பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகைகள்
சாரா மத்தேயுசு
மேற்கோள்கள்
பகுப்பு:வாழும் நபர்கள் பகுப்பு:பிரித்தானிய வானியலாளர்கள் பகுப்பு:பிரித்தானிய வானியற்பியலாளர்கள் பகுப்பு:பிரித்தானியப் பெண் வானியலாளர்கள் பகுப்பு:பிரித்தானியப் பெண் இயற்பியலாளர்கள் பகுப்பு:பிரித்தானியப் பெண் அறிவியலாளர்கள் பகுப்பு:பெண் வானியற்பியலாளர்கள்
தமிழ்த் திரைப்படங்களின் பட்டியல், 1960
1960 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.
பகுப்பு:தமிழ்த் திரைப்படங்களின் பட்டியல்கள்
இனாம்சமயபுரம் ஊராட்சி
இனாம்சமயபுரம் ஊராட்சி (Inam samayapuram Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள மண்ணச்சநல்லூர் வட்டாரத்தில் அமைந்துள்ளது. இந்த ஊராட்சி, மண்ணச்சநல்லூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3300 ஆகும். இவர்களில் பெண்கள் 1680 பேரும் ஆண்கள் 1620 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பிரகாசு யசுவந்த் அம்பேத்கர்
பாலாசாகேப் அம்பேத்கர் என்று பிரபலமாக அறியப்பட்ட பிரகாசு யசுவந்த் அம்பேத்கர் (Prakash Yashwant Ambedkar) (பிறப்பு 10 மே 1954) ஒரு இந்திய அரசியல்வாதியும் சமூக ஆர்வலரும், வழக்கறிஞருமாவார். இவர் வஞ்சித் பகுஜன் அகாடி என்ற அரசியல் கட்சியின் தலைவராவார். இவர் மூன்று முறை நாடாளுமன்ற உறுப்பினராகத் தேர்ந்தெடுக்கப்பட்டுள்ளார். இவர் அம்பேத்கரின் பேரனான இவர், இந்தியாவின்  பன்னிரெண்டாவது மற்றும் பதின்மூன்றாவது மக்களவைக்கு அகோலா தொகுதியில் உறுப்பினராக இருந்தார். மேலும் இவர் இந்திய நாடாளுமன்றத்தின் இரு அவைகளிலும் பணியாற்றியுள்ளார்.
தனிப்பட்ட வாழ்க்கை
பிரகாசு அம்பேத்கர், இந்திய சட்ட அறிஞரும், முற்போக்குவாதியும், இந்திய சமுதாய மறுமலர்ச்சியாளருமான அம்பேத்கர் மற்றும் இரமாபாய் அம்பேத்கரின் மூத்த பேரன். அம்பேத்கரின் மகன் யசுவந்த் அம்பேத்கருக்கும் (பையாசாகேப்), அவரது மனைவி மீரா என்பவருக்கும் மகனாவார். அம்பேத்கர் குடும்பம் நவாயன பௌத்தத்தை பின்பற்றினார்கள். இவருக்கு பீம்ராவ் மற்றும் ஆனந்த்ராஜ் என்ற இரண்டு இளைய சகோதரர்களும், ஆனந்த் டெல்டும்ப்டேவை மணந்த இரமாபாய் என்ற ஒரு சகோதரியும் உள்ளனர். பிரகாசு அம்பேத்கர் அஞ்சலி மேடியோ என்பவரை திருமணம் செய்து கொண்டார். இவர்களுக்கு சுஜத் அம்பேத்கர் என்ற ஒரு மகன் இருக்கிறார்.
ஆரம்பகால வாழ்க்கையும் கல்வியும்
பிரகாசு அம்பேத்கர் 10 மே 1954 அன்று மும்பையில் பிறந்தார். 1972 ஆம் ஆண்டில் மும்பையின் புனித இசுடானிசுலாசு உயர்நிலைப் பள்ளியிலிருந்து தனது உயர்நிலைக் கல்வியை முடித்தார். 1978 ஆம் ஆண்டில், சித்தார்த்த கலைக் கல்லூரியில் இளங்கலை பட்டம் பெற்றார். 1981 ஆம் ஆண்டில் மும்பையின் சித்தார்த் சட்டக் கல்லூரியில் இளங்கலை சட்டப் பட்டம் (எல்எல்பி) பெற்றார்.
அரசியல் வாழ்க்கை
சூலை 4, 1994 இல், பிரகாசு அம்பேத்கர் பாரிப்பா பகுஜன் மகாசங்கை நிறுவினார். இந்த கட்சி இந்தியக் குடியரசுக் கட்சியின் பிற பிரிவுகளில் ஒரு பிளவுபட்ட குழுவாக இருந்தது. இது இவரது தாத்தா இறந்த பிறகு அவரது கட்டளைகளின் அடிப்படையில் அமைக்கப்பட்டது. அகோலா நகராட்சித் தேர்தலில் பாரிப்பா பகுஜன் மகாசங்கம் இந்திய தேசிய காங்கிரசு, சிவ சேனா, பாரதிய ஜனதா கட்சி போன்ற நிறுவப்பட்ட அரசியல் கட்சிகளில் போட்டியிட்டு வெற்றி பெற்றது. கட்சியின் விரிவாக்கம் 1995-க்குப் பிறகு தொடர்ந்தது, தலித் அல்லாத கட்சிகள் மற்றும் அமைப்புகள் சில பாரிப்பா பகுஜன் மகாசங்கத்தில் இணைந்துள்ளன.
1990 - 1996 காலப்பகுதியில் பிரகாசு மாநிலங்களவை உறுப்பினராக இருந்தார். 1998 ஆம் ஆண்டு அகோலா மக்களவைத் தொகுதியிலிருந்து பன்னிரெண்டாவது மக்களவைத் தேர்தலில் இந்தியக் குடியரசுக் கட்சியின் வேட்பாளராக தேர்ந்தெடுக்கப்பட்டார். 1999 ஆம் ஆண்டில் அதே தொகுதியிலிருந்து இரண்டாவது முறையாக, பதின்மூன்றாவது மக்களவைத் தேர்தலுக்கான பாரிபா பகுஜன் மகாசங்கின் வேட்பாளராக தேர்ந்தெடுக்கப்பட்டார். மேலும் இவர் 2004 வரை மக்களவையில் உறுப்பினராக இருந்தார்.
பிரகாசு அம்பேத்கர் 20 மார்ச் 2018 அன்று வஞ்சித் பகுஜன் அகாதி என்ற புதிய அரசியல் கட்சியை நிறுவினார். அதன் சித்தாந்தத்துடன் முதன்மையாக அரசியலமைப்பு, அம்பேத்கரிசம், சமய சார்பின்மை, சமூகவுடைமை மற்றும் முற்போக்குவாதம் ஆகியவற்றை வலியுறுத்தினார். ஒரு வருடம் கழித்து 2019 மார்ச் 15 அன்று 2019 மக்களைவைத் தேர்தலுக்கு முன்னர், வஞ்சித் பகுஜன் அகாதியை ஒரு அரசியல் கட்சியாக பதிவு செய்தார். இதை கிட்டத்தட்ட 100 சிறு அரசியல் கட்சிகள் மற்றும் சமூக அமைப்புகள் ஆதரிக்கின்றன. இவர் வஞ்சித் பகுஜன் அகாதியின் தலைவராக இருக்கிறார்.
2019 மக்களவைத் தேர்தலில் இவர் அகோலா ,சோலாப்பூர் ஆகிய இரு தொகுதியிலும் போட்டியிட்டு தோல்வியடைந்தார்.
வெளி இணைப்புகள்
பகுப்பு:மகாராட்டிர எழுத்தாளர்கள் பகுப்பு:இந்திய எழுத்தாளர்கள் பகுப்பு:மராத்தி எழுத்தாளர்கள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:இந்தியப் பௌத்தர்கள் பகுப்பு:1954 பிறப்புகள் பகுப்பு:12வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:வாழும் நபர்கள்
காட்டுஎடையார் ஊராட்சி
காட்டுஎடையார் ஊராட்சி (Kattuedayar Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள உளுந்தூர்பேட்டை வட்டாரத்தில் அமைந்துள்ளது. இந்த ஊராட்சி, உளுந்தூர்பேட்டை சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குமரன்குன்று கல்யாணசுப்பிரமணியசாமி கோயில்
குமரன்குன்று கல்யாணசுப்பிரமணியசாமி கோயில் தமிழ்நாட்டில் கோயம்புத்தூர் மாவட்டம், குமரன்குன்று என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் கல்யாணசுப்பிரமணியசுவாமி, வள்ளி தெய்வாணை சன்னதிகளும், நவகிரகம், சிவன், பார்வதி, விநாயகர் உபசன்னதிகளும் உள்ளன. இங்குக் கோயில் தேர் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
[[தை மாதம்]] தைப்பூசம் முக்கிய திருவிழாவாக நடைபெறுகிறது. பங்குனி மாதம் பங்குனி உத்திரம் திருவிழாவாக நடைபெறுகிறது. [[தை மாதம்]] தைப்பூசதேர்திருவிழா தேரோட்டம் நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கும்பகோணம் தொடருந்து நிலையம்
கும்பகோணம் தொடருந்து நிலையம் (Kumbakonam Railway Station, நிலையக் குறியீடு:KMU) இந்தியாவின், தமிழ்நாட்டிலுள்ள, தஞ்சாவூர் மாவட்டத்தில் உள்ள கும்பகோணம் நகரில் உள்ள ஒரு தொடருந்து நிலையமாகும். இது சென்னை எழும்பூர் – தஞ்சாவூர் முக்கிய வழித்தடத்தில் அமைந்துள்ளது. இது தென்னக இரயில்வேயின், திருச்சிராப்பள்ளி கோட்டத்தின் கீழ் இயங்குகிறது.
வரலாறு
கும்பகோணம் தொடருந்து நிலையம் ஆனது, 1877 பிப்ரவரி 15 ஆம் தேதி பயணிகள் சேவைக்கு திறக்கப்பட்டது, அப்போது தென்னிந்திய இரயில்வே தஞ்சாவூர் மற்றும் மாயவரம் (தப்போது மயிலாடுதுறை) இடையே 70.42 கி.மீ தூரத்திற்கு தொடருந்து போக்குவரத்தைத் தொடங்கியது.
அமைவிடம்
இந்நிலையம் கும்பகோணத்தில், காமராஜர் நகரில் அமைந்துள்ளது. இந்நிலையத்திலிருந்து மத்திய பேருந்து நிலையம் 900மீ தொலைவிலும், நகரப் பேருந்து நிலையம் 1000மீ தொலைவிலும் உள்ளது. நகரப் பேருந்து நிலையம் மற்றும் மத்திய பேருந்து நிலையத்துடன், நேரடியாக இணைக்கப்பட்ட நகரப் பேருந்துகள் மற்றும் சிற்றுந்து சேவைகள் உள்ளன. இதன் அருகிலுள்ள வானூர்தி நிலையம், 81 கிலோமீட்டர் (50 மைல்) தொலைவில் உள்ள திருச்சிராப்பள்ளி பன்னாட்டு வானூர்தி நிலையம் ஆகும்.
வெளி இணைப்புகள்
பகுப்பு:தஞ்சாவூர் மாவட்டத்திலுள்ள தொடருந்து நிலையங்கள் பகுப்பு:திருச்சிராப்பள்ளி தொடருந்து கோட்டம்
வெங்கடேசபுரம் ஊராட்சி, கிருஷ்ணகிரி
வெங்கடேசபுரம் ஊராட்சி (Venkatesapuram Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள சூளகிரி வட்டாரத்தில் அமைந்துள்ளது. இந்த ஊராட்சி, வேப்பனஹள்ளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2633 ஆகும். இவர்களில் பெண்கள் 1289 பேரும் ஆண்கள் 1344 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சூளகிரி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
ஒற்றையால்விளை முத்தாரம்மன் கோயில்
ஒற்றையால்விளை முத்தாரம்மன் கோயில் தமிழ்நாட்டில் கன்னியாகுமரி மாவட்டம், ஒற்றையால்விளை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் பூரம் முக்கிய திருவிழாவாக நடைபெறுகிறது. ஆடி மாதம் அமாவாசை திருவிழாவாக நடைபெறுகிறது.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கேப்டன் அமெரிக்கா (தொடர்)
இந்த திரைப்படத்தை எல்மர் கிளிஃப்டன் மற்றும் ஜான் இங்கிலிஷ் ஆகியோர் இணைந்து இயக்க, டிக் பர்செல், லோர்னா கிரே, லியோனல் அட்வில், சார்லஸ் ட்ரோபிரிட்ஜ், ரஸ்ஸல் ஹிக்ஸ், ஜார்ஜ் ஜே. லூயிஸ் மற்றும் ஜான் டேவிட்சன் போன்ற பலர் நடித்துள்ளார்கள்.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க மீநாயகன் திரைப்படங்கள் பகுப்பு:அமெரிக்க கறுப்புவெள்ளைத் திரைப்படங்கள் பகுப்பு:அமெரிக்க கற்பனை திரைப்படங்கள்
தமிழ்த் திரைப்படங்களின் பட்டியல், 1961
1961 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.
பகுப்பு:தமிழ்த் திரைப்படங்களின் பட்டியல்கள்
கேகாலை பிரதேச செயலாளர் பிரிவு
வெளியிணைப்புக்கள்
பகுப்பு:கேகாலை மாவட்டப் பிரதேச செயலாளர் பிரிவுகள்
பஞ்சு விளக்கு
பஞ்சு விளக்கு அல்லது யாம் போத்தல் விளக்கு என்பது குறைந்த எண்ணெயைப் பயன்படுத்தி நீண்ட நேர ஒளி தரக் கூடிய ஒரு விளக்கு வடிவமைப்பு ஆகும். இது யாழ்ப்பாணத்தில் போர்க்கால பொருளாதாரத் தடையின் போது கண்டுபிடிக்கப்பட்டது.
வடிவமைப்பு
ஒரு சிறிய கண்ணாடிப் போத்தலின், பொதுவாக யாம் (jam) போத்தலின் அடியில் பஞ்சை வைப்பர். அதனுள் சிறிதளவு எண்ணெயைப் பஞ்சில் ஊறக் கூடியவாறு விடுவர். சிறிய வளையத்தில் திரியைப் பொருத்தி அந்த திரியின் அடி பஞ்சை மெதுவாகத் தொடும்படி வைத்து, அந்த வளையத்தைப் போத்தலின் விளிம்பில் கொழுவி விடுவர்.
வெளி இணைப்புகள்
பகுப்பு:தமிழர் பயன்பாட்டுப் பொருட்கள்
எரோல் ஹோம்ஸ்
எரோல் ஹோம்ஸ் (Errol Holmes, பிறப்பு: ஆகத்து 21, 1905, இறப்பு: ஆகத்து 21, 1960) இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டியிலும், 301 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1905 பிறப்புகள் பகுப்பு:1960 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
இராமனூத்து ஊராட்சி
இராமனூத்து ஊராட்சி (Ramanoothu Gram Panchayat), தமிழ்நாட்டின் தூத்துக்குடி மாவட்டத்தில் உள்ள விளாத்திகுளம் வட்டத்தில் அமைந்துள்ளது. இந்த ஊராட்சி, விளாத்திகுளம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 744 பேர் ஆவர். இவர்களில் பெண்கள் 355 பேரும் ஆண்கள் 389 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கனடா நடுவண் அரசுத் தேர்தல், 2006
கனடாவின் நடுவண் அரசுக்கான தேர்தல் ஜனவரி 23, 2006 அன்று இடம்பெற்றது. கனடாவின் மத்திய லிபிரல் கட்சியின் சிறுபான்மை அரசுக்கு எதிராக எதிர்க்கட்சிகள் கூட்டாக முன்வைத்த நம்பிக்கையின்மை தீர்மானம் வெற்றிபெற்றதால் பாராளுமன்றம் கலைக்கப்பட்டு புதிய தேர்தல் அறிவிக்கப்பட்டது. இத்தீர்மானம் நவம்பர் 28, 2005 அன்று நிறைவேற்றப்பட்டது.
கனடா மத்திய அரசுக்கான தேர்தல் மூலம் கனடாவின் 308 வட்டாரங்களில் இருந்து மத்திய அரசுக்கான மக்கள் பிரதிநிதிகள் தேர்ந்தெடுக்கப்படுவார்கள். ஒரு கட்சி பெரும்பான்மை வெற்றி பெற்றால் அக்கட்சியை அரசமைக்க கனடாவின் ஆளுனர் அழைப்பார். ஒரு கட்சியும் பெரும்பான்மை பெறா சந்தர்ப்பத்தில் கூட்டணி ஆட்சிக்கோ, அல்லது சிறுபான்மை ஆட்சிக்கோ சந்தர்ப்பம் இருக்கும். ஆட்சி அமைக்கும் கட்சியின் தலைவர் கனடாவின் பிரதமர் ஆக பொறுப்பு ஏற்பார். இவ்வழமைக்கு அமைய கனடா மரபுசார்பு கட்சியை சேர்ந்த சிரீபன் கார்ப்பர் கனடாவின் பிரதமராக பதவி ஏற்றார்.
தேர்தலில் பங்குபெற்ற கட்சிகள்
இத் தேர்தலில் பின்வரும் மூன்று முக்கிய தேசிய கட்சிகள் பங்கு வகித்தன.
இவை தவிர கியுபெக் மாகனத்தின் பிரிவான்மையை முன்நிறுத்தும், ஆனால் கனடாவின் மத்திய அரசியலில் பங்குபெறும் பார்ட்டி க்குயூபெக்வா (க்குயூபெக்வா கட்சி) முக்கியத்துவம் பெற்றது. சுற்றுச்சூழலுக்கு முக்கியத்துவம் வழங்கிய கிறீன் பாட்டி அல்லது கனடா பசுமை கட்சி இத்தேர்தலில் 308 வட்டாரங்களிலும் உறுப்பினர்களை நிறுத்தியது. இவை தவிர மிறவான கட்சி, பொதுவுடமைக் கட்சி, லெனின் கட்சி போன்ற சிறு குழு கட்சிகளும், சுயேட்சை வேட்பாளர்களும் தேர்தலில் பங்குபெற்றார்கள்.
வெளி இணைப்புகள்
பகுப்பு:2006 தேர்தல்கள் பகுப்பு:கனடிய நடுவண் அரசுத் தேர்தல்கள்
செயின்ட் ஜோசப் மகளிர் கல்லூரி
செயின்ட் ஜோசப் மகளிர் கல்லூரி  (St.Joseph’s College for Women) இந்தியாவின் தமிழ்நாட்டில் திருப்பூர் காங்கேயம் சாலையில் செயல்பட்டுவரும் ஒரு மகளிர் கல்லூரி ஆகும். இக்கல்லூரி 2000ஆம் ஆண்டில் தொடங்கப்பட்டது. இது பாரதியார் பல்கலைக்கழகத்தின் இணைவு பெற்றக் கல்லூரியாக உள்ளது.
வழங்கும் படிப்புகள்
இக்கல்லூரியில் நிர்வாக இயல், ஆடைவடிவமைப்பு-நகரிகம் உள்ளிட்ட 10 இளநிலைப் பட்டப் படிப்புகளும், மூன்று முதுநிலைப் பட்டப்படிப்புகளும், கணினி அறிவியல், வணிகவியல் ஆராய்ச்சித் துறைகளும் இங்கு உள்ளன.
வெளியிணைப்புகள்
கல்லூரியின் இணையப் பக்கம்
இதனையும் காண்க
பகுப்பு:திருப்பூர் மாவட்டத்திலுள்ள தனியார் கலைக் கல்லூரிகள் பகுப்பு:பாரதியார் பல்கலைக்கழக இணைவுக்கல்லூரிகள் பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
லொயோலா இஞ்ஞாசி
புனித லொயோலா இஞ்ஞாசி (பாஸ்க் மொழி:Iñigo Loiolakoa, Ignacio de Loyola) (1491 – ஜூலை 31, 1556) என்பவர் பாஸ்க் குடும்பத்தைச் சேர்ந்த எசுப்பானியா நாட்டின் போர்வீரரும், கத்தோலிக்க குருவும், இறையியலாளரும், இயேசு சபையின் நிறுவனரும், அச்சபையின் முதல் தலைவரும் ஆவார். இவர் கத்தோலிக்க மறுமலர்ச்சியில் மிக முக்கிய பங்கு வகித்தவர். இவர் கத்தோலிக்க திருச்சபையின் அதிகாரம் மற்றும் நிலைமுறைக்கு எதிர்ப்பின்றி கீழ்படிந்தது மட்டும் அல்லாது, தன் சபையினரையும் அவ்வாறே செயல்பட ஊக்குவித்தார்.
1521 இல் பாம்பலோனா போரில் இவர் பலத்த காயமடைந்து, ஓய்வு எடுத்துக்கொண்டிருக்கும் போது, அங்கே படிக்க கிடைத்த கிறுத்தவப் புனிதர்களின் வரலாற்றால் ஈர்க்கப்பட்டு அசிசியின் பிரான்சிசு போல தன் வாழ்வை கடவுளுக்கு அற்பணிக்க முடிவெடுத்தார். மார்ச் 1522இல் இவர் கன்னி மரியாளையும், குழந்தை இயேசுவையும் ஒரு காட்சியில் கண்டதாகக் கூறுவர். இக்காட்சிக்கும் பின்பு இவர் அருகில் இருந்த மன்ரேசா என்னும் இடத்தில் இருந்த குகையில் ஒரு நாளைக்கு ஏழு மணிநேரம் தொடர்ந்து இறை வேண்டலில் ஈடுபட்டிருந்தார். இங்கேதான் இவர் தனது ஆன்ம பயிற்சிகள் என்னும் நூலினை முறைப்படுத்தினார் என்பர். செப்டம்பர் 1523இல் லொயோலா திருநாடுக்குச் சென்று அங்கேயே தங்கிவிட முடிவெடுத்தார். ஆனால் அங்கிருந்த பிரான்சிஸ்கன் சபையினரால் ஐரோப்பாவுக்கு திருப்பி அனுப்பப்பட்டார்.
இவர் ஜூலை 1556இல் இறந்தார். இவருக்கு அருளாளர் பட்டம், திருத்தந்தை ஐந்தாம் பவுலினால் 1609இலும், புனிதர் பட்டம் திருத்தந்தை பதினைந்தாம் கிரகோரியால் 1622இலும் வழங்கப்பட்டது. இவரை ஆன்ம தியானம் மற்றும் ஒடுக்கத்திற்கு பாதுகாவலராக திருத்தந்தை பதினொன்றாம் பயஸ் 1922இல் அறிவித்தார். இவரின் விழா நாள் ஜூலை 31 ஆகும்
ஆதாரங்கள்
பகுப்பு:1491 பிறப்புகள் பகுப்பு:1556 இறப்புகள் பகுப்பு:கிறித்தவ இறையியலாளர்கள் பகுப்பு:கத்தோலிக்க மறுமலர்ச்சி பகுப்பு:கத்தோலிக்க துறவற சபை நிறுவனர்கள் பகுப்பு:எசுப்பானியாவின் கிறித்தவப் புனிதர்கள் பகுப்பு:கத்தோலிக்க இறையியலாளர்கள் பகுப்பு:இயேசு சபையினர்
சூர்யதேவர ராமச்சந்திர ராவ்
சூர்யதேவர ராமச்சந்திர ராவ் (Suryadevara Ramachandra Rao) ஒரு இந்திய ஆட்சிப் பணி அலுவலரும் மற்றும் இந்திய மாநிலமான குஜராத்தின் பெரிய பெருநகரமான சூரத்தின் முன்னாள் நகராட்சி ஆணையரும் ஆவார். 1994 ஆம் ஆண்டு பிளேக் தொற்றுநோய்களின் போது அவர் மேற்கொண்ட வளர்ச்சி முயற்சிகளுக்காகவும், ஒரு தூய்மையற்ற நகரத்தை இந்தியாவின் தூய்மையான மற்றும் பசுமையான நகரமாக மாற்றுவதற்கு மேற்கொண்ட முயற்சிகளுக்காகவும் அவர் மிகவும் பிரபலமானவர், இந்திய தேசிய கலை மற்றும் கலாச்சார அறக்கட்டளை நடத்திய கள ஆய்வின்படி சண்டிகருக்குப் பிறகு இந்த நகரம் இந்தியாவின் இரண்டாவது தூய்மையான நகரமாக மதிப்பிடப்பட்டுள்ளது. பின்னர் அவர் விசாகப்பட்டினம் துறைமுக அறக்கட்டளையின் தலைவரானார். தகவல் தொடர்பு மற்றும் தகவல் தொழில்நுட்ப அமைச்சகம் மற்றும் வர்த்தக மற்றும் கைத்தொழில் அமைச்சின் செயலாளராகவும் பணியாற்றினார். 1998 ஆம் ஆண்டில், இந்திய அரசாங்கத்தால் இந்திய குடிமக்களுக்கு வழங்கப்படும் மிக உயரிய விருதுகளில் நான்காவது இடத்தில் உள்ள பத்மசிறீ விருது இவருக்கு வழங்கப்பட்டது, பணியில் இருந்தபோது பத்ம விருதுகள் வழங்கப்பட்ட சில அரசு ஊழியர்களில் இவரும் ஒருவராவார். இவர் திருப்பதி ராஜு நினைவு விருதையும் பெற்றவர்.
மேற்கோள்கள்
பகுப்பு:வாழும் நபர்கள் பகுப்பு:இந்திய ஆட்சிப் பணி அலுவலர்கள் பகுப்பு:பத்மசிறீ விருது பெற்ற குடிமைப் பணி அதிகாரிகள்
ஐரோப்பிய கால்பந்தாட்டப் போட்டி
யூஈஎஃப்ஏ ஐரோப்பிய கால்பந்தாட்டப் போட்டி (UEFA European Football Championship) ஐரோப்பிய கால்பந்து சங்கங்களின் ஒன்றியம் கட்டுப்பாட்டில்  ஐரோப்பிய தேசிய ஆண்கள் அணிகளுக்கிடையே  நடத்தப்படும் சங்க கால்பந்தாட்ட போட்டி ஆகும். 1960ஆம் ஆண்டு முதல் நான்கு ஆண்டுகளுக்கு ஒருமுறை நடைபெறுகிறது. காற்பந்து உலகக்கோப்பையின் நான்காண்டு இடைவெளியின் நடுவில் அமையுமாறு ஒருங்கிணைக்கப்படுகிறது. துவக்கத்தில் இந்தப் போட்டி யூஈஎஃப்ஏ ஐரோப்பிய நாடுகள் கோப்பை என அழைக்கப்பட்டு வந்தது. 1968ஆம் ஆண்டு முதல் தற்போதைய பெயருக்கு மாற்றப்பட்டது. 1996ஆம் ஆண்டு போட்டிகளிலிருந்து குறிப்பிட்ட ஆண்டுப் போட்டிகள் "யூரோ 2012" என்ற வடிவில் பொருத்தமான ஆண்டுடன் அழைக்கப்படலாயின.
போட்டிகளுக்கு முன்னதாக அனைத்து அணிகளும் (ஏற்று நடத்தும் நாட்டின் அணி நீங்கலாக) தகுதிச் சுற்றில் பங்கேற்கின்றன. இந்தப் போட்டியில் வென்றவர்கள் பிபா நடத்தும் அடுத்த பிபா கூட்டமைப்பு கோப்பைப் போட்டியில் பங்கேற்க தகுதி பெறுகிறது;  இருப்பினும் பங்கேற்பது கட்டாயமல்ல.
இதுவரை நடந்துள்ள 13 ஐரோப்பிய கால்பதாட்டப் போட்டிகளில் ஒன்பது வெவ்வேறான நாடுகள் வென்றுள்ளன. செருமனி நாட்டின் தேசிய அணி ஆறு இறுதியாட்டங்களில் பங்கேற்று மூன்று முறை வென்றுள்ளது. பிரான்சு மற்றும் இசுப்பானிய நாட்டு அணிகள் தலா இரண்டு முறை வென்றுள்ளன. ஒரு முறை மட்டுமே வென்ற மற்ற நாடுகள்: இத்தாலி, செக்கோசுலோவேக்கியா, நெதர்லாந்து, டென்மார்க், கிரீசு மற்றும்   சோவியத் ஒன்றியம்
கடைசியாக நடந்த யூரோ 2008ஐ சுவிட்சர்லாந்தும் ஆத்திரியாவும் இணைந்து 2008இல் நடத்தின. இதில் இசுப்பானிய அணி செருமானிய அணியை 1-0 என்ற கணக்கில் வென்றது. அடுத்த ஐரோப்பிய கால்பந்தாட்டப் போட்டியை போலந்தும் உக்ரைனும் இணைந்து 2012ஆம் ஆண்டு சூன் 8, முதல் சூலை 1 வரை நடத்த உள்ளன.
வெளி இணைப்புகள்
பகுப்பு:கால்பந்துப் போட்டிகள்
தில்
தில் 2001 ஆம் ஆண்டு வெளிவந்த தமிழ்த் திரைப்படமாகும். தரணி இயக்கத்தில் வெளிவந்த இத்திரைப்படத்தில் விக்ரம், லைலா, விவேக் மற்றும் பலரும் நடித்துள்ளனர்.
வெளியிணைப்புகள்
பகுப்பு:2001 தமிழ்த் திரைப்படங்கள்‎ பகுப்பு:விக்ரம் நடித்துள்ள திரைப்படங்கள் பகுப்பு:வித்தியாசாகர் இசையமைத்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:லைலா நடித்த திரைப்படங்கள் பகுப்பு:தரணி இயக்கிய திரைப்படங்கள்
20 யூரோ தாள்
இருபது யூரோ தாள் (€ 20) யூரோ பணத்திலே மூன்றாவது மிகக் குறைந்த மதிப்புள்ள பணத்தாள் ஆகும். இது யூரோவை அறிமுகப்படுத்திய வருடமான (அதன் பண வடிவத்தில்) 2002 முதல் பயன்படுத்தப்படுகிறது. யூரோ பணத்தாள் 23 நாடுகளில் பயன்படுத்தப்படுகிறது. இந்த 23 நாடுகளிலும் யூரோ தான் ஒரே செலவாணியாக உள்ளன (22 நாடுகள் அதை சட்டப்பூர்வமாக ஏற்றுக்கொள்கின்றன). இது சுமார் 343 மில்லியன் மக்கள்தொகையின் உத்தியோகபூர்வ செலவாணியாக உள்ளது. *
வடிவமைப்பு
20 யூரோ தாள் யூரோ பணத் தாள்களிலேயே மூன்றாவது மிகச்சிறிய பணத்தாள். இந்த பணத்தாள் நீல நிறத்தில் 133 x 72 மிமீ அளவிடப்படுகிறது.இருபது யூரோ ரூபாய் நோட்டுகள் கோதிக் கட்டிடக்கலையில் பாலங்கள் மற்றும் வளைவுகள் / கதவுகளை சித்தரிக்கின்றன (13 மற்றும் 14 ஆம் நூற்றாண்டு ஆண்டுகளுக்கு இடையில்). ராபர்ட் கலினாவின் அசல் வடிவமைப்புகள் உண்மையான நினைவுச்சின்னங்களைக் காண்பிக்கும் நோக்கம் கொண்டவை என்றாலும், அரசியல் காரணங்களுக்காக பாலம் மற்றும் கலை ஆகியவை கட்டடக்கலை சகாப்தத்தின் கற்பனையான எடுத்துக்காட்டுகள் மட்டுமே. அனைத்து யூரோ ரூபாய் நோட்டுகளையும் போலவே, அதில் மதிப்பு, ஐரோப்பிய ஒன்றிய கொடி, ஈ.சி.பியின் தலைவரின் கையொப்பம் மற்றும் வெவ்வேறு ஐரோப்பிய ஒன்றிய மொழிகளில் கூறப்பட்ட வங்கியின் முதலெழுத்துக்கள், வெளிநாடுகளில் உள்ள ஐரோப்பிய ஒன்றிய பிரதேசங்களின் சித்தரிப்பு, ஐரோப்பிய ஒன்றியக் கொடியிலிருந்து வரும் நட்சத்திரங்கள் மற்றும் பதின்மூன்று பாதுகாப்பு அம்சங்கள் உள்ளன.
மேற்கோள்கள்
பகுப்பு:யூரோ பணத்தாள்கள்
பால் செசான்
பால் செசான் ( ஜனவரி 19, 1839;அக்டோபர் 22,1906 ) பிரெஞ்சு ஓவியர். இவர் பின் உணர்வுபதிவிய ஓவியர்களுள் ஒருவர். 19 ஆம் நூற்றாண்டு ஓவியப் படைப்புக் கருவுருக்களில் இருந்து முற்றிலும் மாறுபட்ட புதிய கூறுகளில் அமைந்த 20 ஆம் நூற்றாண்டு ஓவியக் கலை உலகிற்கு நகருவதில் பங்களித்தவர்களில் ஒருவராகக் கருதப்படுகிறார். 19 ஆம் நூற்றாண்டின் உணர்வுப்பதிவு நோக்கிர்கும் 20 ஆம் நூற்றாண்டின் புதிய கலை தேடுதல்கள், கியூபிசம் முதலியவற்ரோடு இணைப்பு ஏற்படுத்தியவர். மாட்டிஸ்ஸே, பாப்லோ பிக்காசோ ஆகிய இருவரும் "செசான் எங்கள் எல்லோருக்கும் தந்தை" என்று கூறியுள்ளனர்.
வாழ்க்கையும் பணியும்
thumb|right|250px|செசான்னின் பச்சைத் தொப்பி அணிந்த பெண் (Femme au Chapeau Vert ) 1894–1895 என்னும் ஓவியம் செசான் குடும்பத்தினர் மேற்கு பைடுமான்டில் உள்ள செசானா எனும் நகரத்தில் வாழ்ந்து வந்தனர். ஆனால் இவர்களது குடும்பப்பெயர் இத்தாலிய தோற்றம் கொண்டதாக இருக்கலாம் என கருதப்படுகிறது. பால் செசான் 19 ஜனவரி 1839ல் ஐ-அன்-ப்ராவென்ஸில் (Aix-en-Provence) தெற்கு பிறந்தார் ஃபிரான்ஸில் பிறந்தார். 22 பிப்ரவரியில் அவருக்கு ஞானஸ்நானம் செய்யப்பட்டது. அவரது தந்தை லூயி அகஸ்டெ செசான் (28 ஜூலை 1798 – 23 அக்டோபர் 1886) ஒரு வங்கியின் துணை நிறுவனர். இது இக்கலைஞர் வளமையுடன் வாழ வாழ்க்கை முழுவதும் உதவியது. இவரது தாய் ஆன்னெ எலிசபெத் ஹானரின் ஆபெர்ட் (24 செப்டம்பர் 1814–25 அக்டோபர் 1897), உற்சாகமானவர், பால் இவரிடம் இருந்து தான் வாழ்க்கையை பற்றிய கருத்தும், பார்வையும் பெற்றார். பாலுக்கு இரு தங்கைகளும் இருந்தனர்; மேரி மற்றும் ரோஸ், இவர்களுடன் தான் பால் தினமும் ஆரம்ப பள்ளிக்கு செல்வார். 10 வயதில் பால் அதே நகரத்தில் உள்ள புனித ஜோசப் பள்ளியில் படித்தார். 1852ல் காலேஜ் பௌர்பான் எனும் கல்லூரியில் சேர்ந்தார், இங்கு தான் அவர் எமிலி சோலா, பேப்டிஸ்டின் பெய்லி ஆகியோருடன் நட்பு கொண்டார். இம்மூவரையும் லெ ட்ராய் இன்செப்ரபல்ஸ் அதாவது இணை பிரியா மூன்று நண்பர்கள் என்றே அனைவரும் அழைப்பர். 1857ல் அவர் முனிசிபல் ஸ்கூல் ஆஃப் டிராயிங்க் எனும் ஓவிய கல்லூரியில் சேர்ந்து ஜோசப் ஜிபர்ட் எனும் ஸ்பானிஷ் துறவியின் கீழ் பயின்றார். 1858ல் இருந்து 1861 வரை தன் தந்தையின் ஆசையை நிறைவேற்ற சட்ட கல்லூரியில் சேர்ந்து ஓவியத்துடன் சட்டமும் படித்தார். ஆனால் தன் தந்தையின் எதிர்ப்பை மீறி தன் கலை வளர்ச்சிக்காக 1861ல் அவர் பாரிஸுக்கு சென்றார். இம்முடிவை எடுக்க சோலா மிகுந்த ஊக்கம் ஊட்டினார் கடைசியில் தன் தந்தை செசானின் வாழ்க்கை தேர்வினை ஆதரித்தார். செசான் பின்னர் தன் தந்தையிடம் இருந்து 400,000 ஃப்ராங்குகளை (£218,363.62) இது தன் பண கஷ்டம் அனைத்தையும் போக்கியது
ஓவியர் செசான்
thumb|சீட்டு கட்டு விளையாடுபவர்கள் பாரிஸில் செசான், கமிலெ பிச்சாரோவை சந்தித்தார். அவர்களின் முதல் உறவு 1860களின் இடையில் துவங்கியது அப்போது அது குரு மற்றும் சீடர் எனும் உறவுமுறையாகவே இருந்தது ஆனால் அடுத்த பத்து வருடங்களில் அவர்கள் கூட்டாக இணைந்து பணி செய்தனர். செசானின் ஆரம்ப படைப்புகள் இயற்கை நிலக்காட்சியில் ஒரு உருவம் இருப்பது போன்றதாகவே இருந்தது; பின்னர் அவர் நேரடியான விடயங்களை கவனித்து அதை மெல்லிய பாணியில் வரையலானார். அவர் நேரடியாக பார்ப்பதை அப்படியே அதே வண்ணத்துடன் இயற்கையாக காட்சியளிக்க மிகவும் கஷ்டப்பட்டார். அவர், என்னுடைய படைப்பு அருங்காட்சியகங்களில் இருக்கும் ஓவியங்களை போல அனைவரின் மனத்தில் நீண்ட நாட்கள் இடம் பிடிக்க வேண்டும். என்றார். thumb|செசானின் சித்திரம் செசானின் முதல் ஓவிய கண்காட்சி 1863ல் பாரிஸ் ஸலொன் டெ ரெஃபுஸஸில் நடைபெற்றது ஆனால் அவரது ஓவியம் பாரிஸ் சலொனின் நீதிபதிகளை பெரிதாக கவரவில்லை. 1864ல் இருந்து 1869 வரை அவர்கள் செசானின் படைப்புகளை நிராகரித்து வந்தனர் ஆனால் செசான் 1882 வரை தன் படைப்புகளை சமர்பித்த வண்ணம் இருந்தார். அதே வருடம் சக ஓவியரான ஆன்டோய்னி கைல்லெமெட்டின் வேண்டுகோளுக்கு இண்ங்க செசான் தன் தந்தை லூயி-அகஸ்டே செசானின் ஓவியத்தை வரைந்தார் அதுவே அவரின் வெற்றிகரமான முதலும், கடைசியுமான ஓவிய சமர்ப்பிப்பு ஆகும்.
மரணம்
ஒரு நாள், செசான் வயல்வெளியில் வேலை செய்து கொண்டிருக்கும் போது புயலில் சிக்கிக்கொண்டார். அவர் கொட்டும் மழையில் இரண்டு மணி நேரம் வேலை செய்த பின்னரே வீட்டுக்கு போக எண்ணினார், ஆனால் அவர் வீட்டுக்கு போகும் வழியிலேயே கீழே விழுந்தார். அவர் அந்த சாலை வழியாக சென்றவரால் வீட்டுக்கு கொண்டு செல்லப்பட்டார். வீட்டுக்கு சென்ற பின் அவரது வயதான வீட்டு வேலைகள் செய்யும் பணிப்பெண் அவரது கைகளையும், கால்களையும் சூடு பறக்க தேய்த்து விட்டார் அதன் விளைவாக அவர் மயக்கம் தெளிந்தார், அடுத்த நாள் அவர் மீண்டும் வேலை செய்ய முற்பட்டார். ஆனால் கொஞ்ச நேரத்தில் மயங்கி விட்டார். சிறிது நாட்கள் கழித்து, 22 அக்டோபர் 1906 அன்று நிமோனியாவால் அவர் இறந்து போனார் அவர் மிகவும் விரும்பிய தன் சொந்த ஊரான ஐ-அன்-ப்ராவின்ஸில் நல்லடக்கம் செய்யப்பட்டார்.
மேற்கோள்கள்
பகுப்பு:பிரெஞ்சு ஓவியர்கள் பகுப்பு:1839 பிறப்புகள் பகுப்பு:1906 இறப்புகள்
சோடியம் பாசுபைடு
சோடியம் பாசுபைடு (Sodium phosphide) என்பது Na3P  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கருப்பு நிறமான இச்சேர்மம் பெரும்பாலும் P3− எதிர்மின் அயனியின் Na+ நேர்மின் அயனி உப்பு என்று விவரிக்கப்படுகிறது. அதிமான வினைத்திறம் கொண்ட பாசுபைடு எதிர்மின் அயனி தயாரிப்புக்கு இச்சேர்மமே ஆதரமாகும். சோடியம் பாசுப்பேட்டுடன் இதை இணைத்து குழப்பிக் கொள்ளக்கூடாது.
சோடியம் பாசுபைடுடன் கூடுதலாக ஐந்து இருபடி சேர்மங்கள் அறியப்படுகின்றன. அவை
தயாரிப்பு
சோடியம் பாசுபைடின் முதல் தயாரிப்பு 19 ஆம் நூற்றாண்டின் நடுப்பகுதியில் முதன்முதலில் தெரிவிக்கப்பட்டது. பிரெஞ்சு ஆராய்ச்சியாளர் அலெக்சாண்ட்ரே பாட்ரிமோன்ட்டு என்பவர் உருகிய சோடியத்தை பாசுபரசு பென்டாகுளோரைடுடன் சேர்த்து சூடுபடுத்துவதன் மூலம் சோடியம் பாசுபைட்டை தயாரித்தார்.
சோடியம் பாசுபைடு தயாரிக்க பல்வேறு வழிகள் விவரிக்கப்பட்டுள்ளன. அதன் எரியக்கூடிய தன்மை மற்றும் நச்சுத்தன்மை காரணமாக, சோடியம் பாசுபைடும் இதனுடன் தொடர்புடைய உப்புகளும் பெரும்பாலும் தளத்திலேயே தயாரிக்கப்பட்டு பயன்படுத்தப்படுகின்றன. வெள்ளை பாசுபரசு சோடியம்-பொட்டாசியம் உலோகக் கலவையால் ஒடுக்கப்படுகிறது :.
பாசுபரசு ஓர் உயரழுத்த வெப்பக் கருவியில் சோடியத்துடன் 150 பாகை செல்சியசு வெப்பநிலையில் வினைபுரிந்து சோடியம் பாசுபைடை உருவாக்குகிறது.
மாறாக இவ்வினை சாதாரண அழுத்த நிலைகளில் நடத்தப்படலாம், ஆனால் வெப்பநிலை சாய்வை பயன்படுத்தி சோடியத்துடன் வினைபுரியச் செய்து ஆவியாகாத Na x P நிலைகளை (x <3) உருவாக்கலாம். சில சந்தர்ப்பங்களில், நாப்தலீன் போன்ற எலக்ட்ரான் பரிமாற்ற முகவர் பயன்படுத்தப்படுகிறது. அத்தகைய பயன்பாடுகளில், நாப்தலீன் கரையக்கூடிய சோடியம் நாப்தலீனைடை உருவாக்குகிறது, இது பாசுபரசைக் குறைக்கிறது.
பயன்கள்
அதிக வினைத்திறம் கொண்ட பாசுபைடு எதிர்மின் அயனிக்கு சோடியம் பாசுபைடு ஆதார மூலமாகும். அனைத்து கரைப்பான்களிலும் இந்த பொருள் கரையாது, ஆனால் அமிலங்கள் மற்றும் தொடர்புடைய மின்னணுமிகுபொருட்களுடன் ஒரு குழம்பாக வினைபுரிந்து PM 3 வகையின் வழிப்பெறுதிகளைக் கொடுக்கிறது : :
டிரைமெதில்சிலில் வழிப்பெறுதி எளிதில் ஆவியாகும். இதனுடைய கொதிநிலை 0.001 மில்லிமீட்டர் பாதரச அழுத்தத்தில் 30-35 பாகை செல்சியசு வெப்பநிலையாகும். மேலும் இது கரையக்கூடியது. தளத்தில் உருவாக்கப்பட்ட சோடியம் பாசுபைடை சூடான என் -என்’ டைமெத்தில்பார்மமைடில் கரைக்கப்பட்ட இண்டியம்(III)குளோரைடுடன் சேர்த்து சூடுபடுத்தினால் ஒரு குறைக்கடத்தியான இண்டியம் பாசுபைடு உருவாகிறது. இந்த செயல்முறையில் சோடியம் உலோகம் வெண் பாசுபரசுடன் சேர்க்கப்பட்டு பாசுபைடு வினையாக்கி உருவாக்கப்படுகிறது. இது உடனடியாக இண்டியம் உப்புடன் வினையில் ஈடுபடுகிறது.
சோடியம் பாசுபைடு வர்த்தக முறையில் துத்தநாக பாசுபைடு மற்றும் அலுமினியம் பாசுபைடு ஆகியவற்றுடன் ஒரு வினையூக்கியாகச் சேர்க்கப்பட்டு பலபடி உற்பத்தியில் பயன்படுத்தப்படுகிறது.
பாதுகாப்பு
சோடியம் பாசுபைடு நீராற்பகுப்பின் போது நச்சு மிக்க பாசுபீன் வாயுவை வெளியிடுவது மிகவும் ஆபத்தானது, இந்த செயல்முறை மிகவும் அதிகமானஒரு வெப்ப உமிழ்வு வினையாகும். இதன் விளைவாக தீ விபத்து ஏற்படுகிறது. தீ மற்றும் நச்சு அபாயங்கள் காரணமாக பயணிகள் விமானத்தில் கொண்டு செல்வதை அமெரிக்க போக்குவரத்து துறை தடைசெய்துள்ளது.
மேற்கோள்கள்
பகுப்பு:பாசுபைடுகள் பகுப்பு:சோடியம் சேர்மங்கள்
ராஜீவ் ரஞ்சன் சிங்
இராஜீவ் ரஞ்சன் சிங் (Rajiv Ranjan Singh) என்ற லாலன் சிங் (Lalan Singh) (பிறப்பு 24 சனவரி 1955) எனப்வர் ஒரு இந்திய அரசியல்வாதியும் முன்னாள் மக்களவை உறுப்பினரும் ஆவார். இவர் இந்திய அரசின் 17வது மக்களவைக்கு ஐக்கிய ஜனதா தளம் கட்சியின் சார்பாக முங்கேர் மக்களவைத் தொகுதியில் போட்டியிட்டுத் தேர்ந்தெடுக்கப்பட்டார். இவர் ஐக்கிய ஜனதா தளம் கட்சிியன் தேசிய கட்சித் தலைவர் ஆவார். இவர் முன்னதாக அதே கட்சியின் மாநில அலகின் தலைவராகவும் இருந்தார்.
இவர் இந்தியாவின் பதினைந்தாவது மக்களவைக்கான 2014 இந்தியப் பாராளுமன்றத் தேர்தலில் தோல்வியுற்ற பின்னர் 2014 ஆம் ஆண்டு சூன் மாதம் பீகார் சட்டமன்ற உறுப்பினராத் தேர்வு செய்யப்பட்டார்.
தனிப்பட்ட வாழ்க்கை
சிங் ரேணு தேவி என்பவரை மணந்தார். இவர்களுக்கு ஒரு மகளும் உண்டு.
மேற்கோள்கள்
பகுப்பு:14வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:1955 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:17வது மக்களவை உறுப்பினர்கள்
மரபுவழித் தாய்லாந்து வீடு
மரபுவழித் தாய்லாந்து வீடு என்பது, தாய்லாந்தின் பல்வேறு பகுதிகளிலும் காணப்படும், நாட்டார் கட்டிடக்கலைப் பாணியில் அமைந்த வீடுகளை ஒட்டுமொத்தமாகக் குறிக்கிறது. வழமையாக மூங்கில் அல்லது மரத்தாலான "தாய்" வீடுகள் கால்களின்மீது உயர்த்திக் கட்டப்படுகின்றன. இவை கூடிய சரிவு கொண்ட மச்சுக்கூரையைக் கொண்டவை. தாய்லாந்தின் வெவ்வேறு பகுதிகளைச் சேர்ந்த வீடுகள் அவ்வப்பகுதிகளுக்குரிய தனித்துவமான பாணிகளில் அமைந்தவை. இவை, சமூக பண்பாட்டு நம்பிக்கைகள், சமய வழக்காறுகள், தொழில் என்பவற்றை உள்ளடக்கிய, மக்களின் வாழ்க்கை முறையை வெளிப்படுத்துவனவாக உள்ளன.
மத்திய தாய்லாந்தில் கால் வீடுகள்
மத்திய தாய்லாந்தில் காணப்படும் கால் வீடுகளை ஐந்து பிரிவுகளாகப் பிரிக்கலாம். முதல் வகை ஓற்றை வீடு. இது ஒரு குடும்பம் வாழ்வதற்கானது. இதில் ஒரு படுக்கையறையும் ஒரு சமையலறையும் இருக்கும். இரண்டாவது வகை குழு வீடு. இந்த வீட்டு வகையில் குறைந்தது இரண்டு வீடுகள் ஒரேயிடத்தில் அமைந்திருக்கும். அடுத்த வகை அலுவலர் வீடு. இது அரச அலுவலருக்கான வீடு. நடைபாதைக் கடை அல்லது நீர்முகப்புக் கடை என்பது, வணிகத்துக்காகக் கட்டப்படுவது. கடைசி வகை மிதவை வீடு. இது ஆற்றங்கரை அல்லது கடற்கரைகளை அண்டி அமைக்கப்படுவது.
வட தாய்லாந்தில் கால் வீடுகள்
வடக்குத் தாய்லாந்தில் உள்ள கால் வீடுகள் மூன்று வகைப்படுகின்றன. முதலாவது, ருவென் கிறங் பூக் அல்லது ருவென் மை புவா என அழைக்கப்படும் கயிறுடன் சேர்ந்த கூடும் வீடு. இது நாட்டுப்புறத்தில் உருவான மிகப்பழைய வகை. இதன் அமைப்பு புல்வேய்ந்த கூரை, மூங்கில்களைக் கயிற்றினால் கட்டி அமைக்கப்படும் தளம், சுவர்கள் ஆகியவற்றைக் கொண்டது. கழிகளும், வளைகளும் இவற்றின் அமைப்புக்கான அடிப்படையாக அமைகின்றன. இவை மரத்தினால் செய்யப்படுகின்றன. இரண்டாம் வகை உண்மை மர வீடு. இதுவே மிகவும் வலுவான கால் வீடு. இந்த வகை வீடுகளில் இரண்டு வகையான கூரைகள் காணப்படுகின்றன. லான்-நா மக்களுடைய பழங்காலப் பாணி வீடான கலேயா வீட்டின் முகப்பின் மேல் பகுதியில் ஒன்றுக்கொன்று குறுக்காக V அல்லது X வடிவில் அமைக்கப்பட்ட இரு மரச் சட்டங்களால் அழகூட்டப்படுகின்றன. மற்றக் கூரை வகை "காற்று வெளி வீடு" என்னும் வகைக்கு உரியது. இது, நாட்டின் மத்திய பகுதியில் உள்ள வீடுகளின் செல்வாக்கினால் உருவானது. உயரமாக அமைந்த இக்கூரை, சுட்ட களிமண்ணாலான ஓடுகளினால் மீன் செதில் வடிவில் வேயப்பட்டது.
தாய்லாந்தின் வட கிழக்குப் பகுதியில் கால் வீடுகள்
இப்பகுதியில் உள்ள கால் வீடுகள், அதில் தங்கும் காலத்திற்கு ஏற்றபடி அமைக்கப்படுகின்றன. முதல் வகை விவசாயிகளுக்கான தற்காலிக வீடுகள். இது, அறுவடை காலத்தில், பழைய மரத்தினால் கட்டப்படும் ஒரு மேடைமீது அமைக்கப்படுகின்றன. இவ்வீடுகள் ஏறத்தாழ இரண்டு அல்லது மூன்று ஆண்டுகளே நிலைத்திருக்கின்றன. அத்துடன் இந்த எளிமையான வீடுகள் இலகுவில் அகற்றப்படக்கூடியது. ஓரளவு நிரந்தர வீடுகள் முதன்மை வீடுகளுடன் கூடிதலான ஒரு பகுதியைக் கொண்டவை. இந்தக் கூடுதல் பகுதி மூன்று பாணிகளில் காணப்படுகின்றன. ஒன்றில் முதன்மைக் கூரை அரிசி சேமித்து வைக்கப்படும் பகுதியையும் மூடி அமைகிறது. இரண்டாவது பாணியில் கூடுதல் பகுதி முதன்மை வீட்டிலிருந்து தனியாக அமைகின்றது. மூன்றாவது பாணியில் வீட்டின் நடுவில் ஒரு கால் இருக்கும் ஆனால், இது நிலம் வரை செல்லாமல் வளை மட்டத்தில் நின்றுவிடும். கடைசி வகை நிரந்தர வீடுகள். இதிலும் மூன்று வகைகள் உள்ளன. மேல்படியும் வீடு, இரட்டைப் பாணி வீடு, ஒற்றை வீடு என்பன இம்மூன்றும் ஆகும். இக்கால் வீடுகளில் குறைந்த எண்ணிக்கையிலான ஒடுங்கிய சாளரங்களும், முன்புறத்தில் ஒரு கதவும் இருக்கும். இதனால், மற்றக் கால் வீடுகளிலும் இந்த வீடுகளின் உட்புறம் இருட்டாக இருக்கும்.
இவற்றையும் பார்க்கவும்
பகுப்பு: தாய்லாந்துக் கட்டிடக்கலை பகுப்பு:ஆசிய மாதக் கட்டுரைகள் நவம்பர் 2015
ஜெயப்பிரகாஷ் மல்லா
ஜெயப்பிரகாஷ் மல்லா (Jaya Prakash Malla) (जयप्रकाश मल्ल) (இறப்பு: 1768) காத்மாண்டு சமவெளியில் அமைந்த காட்மாண்டு நாட்டை 1736 - 1746 மற்றும் 1750 - 1768 ஆகிய காலகட்டங்களில் ஆண்ட மல்ல வம்சத்தின் இறுதி மன்னர் ஆவார். மல்லர் வம்சத்தினர் நேவார் மக்கள் ஆவார்.
கூர்க்காலிகளின், ஷா வம்ச மன்னரான  பிரிதிவி நாராயணன் ஷா, கிபி 1768ல் காட்மாண்டுப் போரில் காத்மாண்டு இராச்சியத்தின் இறுதி மன்னர் ஜெயப்பிரகாஷ் மல்லாவை வீழ்த்தி, ஒன்றுப்பட்ட நேபாள இராச்சியத்தை நிறுவினார்.
மன்னர் ஜெயப்பிரகாஷ் மல்லா, பத்ம சமூச்சயம் மற்றும் மூன்று நாடகங்களை இயற்றி நேபால் பாஷாவிற்கு புகழ் சேர்த்தவர்.
வரலாறு
கோர்க்கா மன்னர் பிரிதிவி நாராயணன் ஷா 1746ல் நுவாகோட் போரில், மன்னர் ஜெயப்பிரகாஷ் மல்லாவின் படைத்தலைவர் காசிராம் தாபா தோற்று ஓடியதால், காசிராம் தாபாவிற்கு மரணதண்டனை விதித்தார்.
1768ல் காட்மாண்டு நகரத்தின் மக்கள் இந்திர விழாவை சிறப்பாகக் கொண்டாடிக் கொண்டிருக்கும் போது, எதிர்பாராத வகையில், கோர்க்கா நாட்டு மன்னர் பிரிதிவி நாராயணன் ஷாவின் படைகள், காட்மாண்டு நகரத்தின் மீது படையெடுத்தனர். இதனால் காட்மாண்டு மன்னர் ஜெயப்பிரகாஷ், அண்டை நாடான லலித்பூர் நாட்டிற்கு தஞ்சம் அடைந்தார். இதனால் கோர்க்காப் படைகள் லலித்பூரை முற்றுகையிட்டது. கீர்த்திப்பூர் போரில் லலித்பூர் நாட்டை தாக்கினர். எனவே லலித்பூர் நாட்டு மன்னர் தேஜ் பிரகாஷ் நரசிம்ம மல்லாவும், ஜெயப்பிரகாஷ் மல்லாவும் சேர்ந்து, பக்தபூர் நாட்டில் தஞ்சம் அடைந்தனர். பக்தபூர் போரில் வென்ற கோர்க்காப் படைகளிடம் ஜெயப்பிரகாஷ் மல்லா, தேஜ் பிரகாஷ் நரசிம்ம மல்லா மற்றும் பக்தபூர் மன்னர் ரணஜித் மல்லா சரண் அடைந்தனர்.
ஜெயப்பிரகாஷ் மல்லா பசுபதிநாத்தில் தங்க வைக்கப்பட்டார். தேஜ் பிரகாஷ் நரசிம்ம மல்லா வாழ்நாள் முழுவதும் சிறையில் அடைக்கப்பட்டார். ரண்ஜித் மல்லா வாரணாசிக்கு நாடு கடத்தப்பட்டார்.
மேற்கோள்கள்
ஆதார நூற்பட்டியல்
மேலும் படிக்க
*
* பகுப்பு:நேபாள வரலாறு பகுப்பு:நேபாளப் போர்கள்
சாம்பல் ரீபாக்
விளக்கம்
இடது|thumb| [[சான் டியேகோ விலங்குக் காட்சிச்சாலை|சான் டியேகோ உயிரியல் பூங்காவில் ஒரு பெண் மான்]] இடது|thumb| ஆண் சாம்பல் ரீபாக் உலவுகிறது சாம்பல் ரீபாக் என்பது 19-30 கிலோ எடையுள்ள நடுத்தர அளவிலான மறிமான் ஆகும். இது நீண்ட கழுத்தையும், குறுகிய காதுகளையும் கொண்டது. இதன் உரோமம் குறுகியதாகவும், அடர்த்தியாகவும், பல்வேறு சாம்பல் நிற திட்டுக்களாக வண்ணம் கொண்டது. ஆண் மான்களுக்கு மட்டுமே கொம்புகள் உண்டு. கொம்புகள் நேராகவும், கூர்மையாகவும், அடிப்பகுதியில் வளையங்களைக் கொண்டும், சுமார் 15-25 செமீ (6-10 அங்குலம்) நீளமானதாகவும் இருக்கும்
பரவலும், வாழ்விடமும்
இவை தெற்கு ஆப்பிரிக்காவின் உயரமான பகுதிகளில் மட்டுமே பொதுவாக புல்வெளி, மலை வாழ்விடங்களில் வாழ்கின்றன. எடுத்துக்காட்டாக, சோர்வெல்ட் போன்ற பகுதிகளில் பொதுவாக கடல் மட்டத்திலிருந்து 1000 மீ உயரத்தில் வாழ்கின்றன. இவை தங்கள் உடலை குளிர்ச்சியிலிருந்து காப்பதற்காக சாம்பள் நிற கம்பளி முடிகளைக் கொண்டுள்ளன. கேப்பின் கடலோரப் பகுதியில், கிட்டத்தட்ட கடல் மட்டத்தில் காணப்படுவதால், இவை அந்த வாழ்விடத்திற்கு உரியவையாக வரையறுக்கப்படவில்லை.
இனப்பெருக்கமும், நடத்தையும்
சாம்பல் ரீபாக் மான்கள் தங்கள் பிராந்தியத்தின் எல்லையை சிறுநீர் கழித்தல், மலம் கழித்தல் ஆகியவற்றின் மூலம் வறையைறைக்கின்றன. நிமிர்ந்த தோரணையில் நிற்பது அல்லது நடப்பது மற்றும் கண்காணிப்பது ஆகியவற்றின் மூலம் அதன் பிரதேசத்தை பராமரிக்கிறன. இனப்பெருக்க காலத்தில் ஆண் மான்கள் மிகவும் ஆக்ரோசமாக மாறுகின்றன. சாம்பல் ரீபாக் மான்கள் பொதுவாக ஒரு ஆண் மானின் தலைமையில் 15 பெண் மான்கள் மற்றும் குட்டிகளைக் கொண்ட மந்தையாக உள்ளது. எனவே இந்த இனத்தின் ஆண் மான் பலமனைவிகளைக் கொண்டதாக உள்ளது. சாம்பல் ராபாக் மான்கள் பருவகாலங்களில் இனப்பெருக்கம் செய்யும் இனச்சேர்க்கை சனவரி மற்றும் ஏப்ரல் மாதங்களுக்கு இடையில் நடைபெறுகிறது. பெண் மான்கள் சுமார் ஏழு மாதங்கள் கர்ப்பமாக இருந்து, வசந்த காலத்தின் பிற்பகுதியிலும் கோடைகாலத்திலும் ( தெற்கு அரைக்கோளத்தில் நவம்பர் முதல் சனவரி வரை) ஒரு கன்றை ஈனும்.
இந்த இனம் தான் உண்ணும் உணவில் இருந்தே தனக்கு தேவையான நீர் சத்தைப் பெறுகிறது. எனவே இவை நீர் நிலைகளிலிருந்து வெகு தொலைவில் உள்ள உணவு ஆதாரங்களையும் பயன்படுத்த இயலும்.
பாதுகாப்பு நிலை
சாம்பல் ரீபாக் அச்சுறு நிலையை அண்மித்தத்த நிலையில் உள்ளதாக பட்டியலிடப்பட்டுள்ளது. இவற்றின் எண்ணிக்கை பாதுகாக்கப்பட்ட பகுதிகளில் குறைந்தது 2,000 என்றும், பாதுகாப்பற்ற பகுதிகளில் 18,000 என்று இருக்கலாம் எனவும் மதிப்பிடப்பட்டுள்ளது. இந்த இனங்கள் வாழும் பகுதியில் விரிவாக கணக்கெடுக்கப்படாதது அல்லது மதிப்பீடுகள் கிடைக்காத காரணங்களால் இவற்றின் எண்ணிக்கை குறித்த நிச்சயமற்ற தன்மை உள்ளது.
சமகால கலாச்சாரத்தில்
ரீபாக் என்ற இந்த மான் இனத்தின் ஆஃப்ரிகான்ஸ் மொழி பெயரை பிரிட்டிஷ்-அமெரிக்க விளையாட்டு ஆடை தயாரிப்பு நிறுவனமான ரீபொக் குக்கு இடப்பட்டது. 1958 ஆம் ஆண்டில், ரீபொக் நிறுவனர் ஜோசப் வில்லியம் ஃபாஸ்டர் US Webster's New School and Office Dictionary இல் இந்தப் பெயரைக் கண்டறிந்தார்.
குறிப்புகள்
பகுப்பு:தென்னாப்பிரிக்காவின் பாலூட்டிகள் பகுப்பு:மாட்டுக் குடும்பம் பகுப்பு:மறிமான்கள் பகுப்பு:தெற்கு ஆப்பிரிக்கப் பாலூட்டிகள்
தோப்புவிடுதி
இந்தியா-தமிழ்நாடு  மாநிலத்தில் தஞ்சாவூர்  மாவட்டத்தில் ஒரத்தநாடு வட்டத்தில் தோப்புவிடுதி கிராமம் அமைந்துள்ளது.
மக்கள் தொகை
2001 மக்கள் தொகை கணக்கெடுப்பின்படி, தோப்புவிடுதி கிராமத்தின் மொத்த மக்கள் தொகை 2960 பேர் ஆவர். இதில் ஆண்கள் 1504 பேரும், பெண்கள் 1504 பேரும் உள்ளடங்குவர். பாலின விகிதம் 1033 ஆகும்.
கல்வியறிவு விகிதம்  60.91  ஆகும்.
மேற்பார்வை
பகுப்பு:தஞ்சாவூர் மாவட்டத்திலுள்ள கிராமங்கள்
ரயான் டென் டோசேட்
ரயான் நீல் டென் டோசேட் (Ryan Neil ten Doeschate, பிறப்பு: சூன் 30, 1980), இவர் நெதர்லாந்து துடுப்பாட்ட அணியின் சகலதுறை ஆட்டக்காரர்களில் ஒருவர். அணியின் இவர் வலதுகை துடுப்பாளரும், மித விரைவு பந்துவீச்சுசாளருமாவார். களத்தடுப்பிலும் இவரின் பணி குறிப்பிடத்தக்கது.
பகுப்பு:நெதர்லாந்துத் துடுப்பாட்டக்காரர்கள் பகுப்பு:1980 பிறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:வாழும் நபர்கள்
வையகளத்தூர் அங்காளம்மன் கோயில்
வையகளத்தூர் அங்காளம்மன் கோயில் தமிழ்நாட்டில் சிவகங்கை மாவட்டம், வையகளத்தூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அங்காளம்மன் சன்னதியும், கருப்பர், சின்ன கருப்பர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் மஹா சிவராத்திரி முக்கியத் திருவிழாவாக நடைபெறுகிறது.
மேற்கோள்கள்
பகுப்பு:சிவகங்கை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சித்ரா மாதவன்
சித்ரா மாதவன் (Chithra Madhavan) இந்திய வரலாற்றாசிரியர் ஆவார். இந்திய கோவில் வரலாறு, கட்டிடக்கலை, சிற்பம், படிமவியல் போன்ற தலைப்புகளில் இவரது கல்வியும், நிபுணத்துவமும் இருந்தது. இந்த பாடங்களில் எட்டு புத்தகங்களை எழுதியுள்ளார். இவர் இந்தியாவின் பல பல்கலைக்கழகங்களில் விருந்தினர் விரிவுரையாளராக உள்ளார். இவர் இந்தியன் எக்ஸ்பிரஸ் செய்தித்தாளில் இடம் பெறும் "கோவில் பேச்சு" (Temple Talk) பத்தியின் ஆசிரியர் ஆவார்.
வி. வெங்கடசுப்பா
'''வி. வெங்கடசுப்பா ரெட்டியார்' (V. Venkatasubha Reddiar'')(இறப்பு 06 சூன் 1982) புதுச்சேரியின் இரண்டாவது முதலமைச்சராக பதவி வகித்தவர். இவர் இருமுறை செப்டம்பர் 11, 1964 முதல் ஏப்ரல் 8, 1967 வரையும், பின்னர் மார்ச் 6,1968 முதல் செப்டம்பர் 18, 1968 வரையும் முதலமைச்சராகப் பணியாற்றியுள்ளார். இவரது மகன் வெ. வைத்திலிங்கம் பாண்டிச்சேரி முதல்வராக இருந்தார்.
மேற்கோள்கள்
பகுப்பு:இந்திய அரசியல்வாதிகள் பகுப்பு:புதுச்சேரி முதலமைச்சர்கள் பகுப்பு:1982 இறப்புகள் பகுப்பு:1909 பிறப்புகள் பகுப்பு:1981 இறப்புகள்
2016 மாவீரர் நாள்
தமிழீழ விடுதலைப் போருக்கு இன்னுயிரை ஈந்து உரமாகிப்போன மாவீரர்களின் எண்ணிக்கை, பத்து நூறு என்ற நிலை மாறி ஆயிரக்கணக்காக உயர்ந்துவிட்ட நிலையில், ஒவ்வொரு மாவீரரையும் தனித்தனியாக ஆண்டுதோறும், அவரவர் நிறைவு நாட்களில் நினைவுகூர இயலாது என்ற நிலையில் அனைவரையும் ஒரே நாளில் நினைவுகூரக்கூடியதாக தமிழீழ விடுதலைப் போரில் முதல் களச் சாவடைந்த எமது இயக்க வீரர் லெப்ரினன்ட் சங்கரின் (சத்தியநாதன்) நினைவு நாளான நவம்பர் 27 ஆம் நாளை பொதுவான நாளாகத் தேர்ந்தெடுத்த எமது தலைவர் 1989 ஆம் ஆண்டில் தமிழீழ மாவீரர் நாளை அறிவித்தார்.
மட்டக்களப்பு
நல்லையா வீதியில் உள்ள தமிழரசுக் கட்சியின் அலுவலகத்தில் நினைவேந்தல் நிகழ்வு நடைபெற்றது.
வந்தாறுமூலை
கிழக்குப் பல்கலைக்கழகத்தில், பல்வேறு பிரிவுகளில் கற்கும் தமிழ் மாணவர்கள் ஈகைச்சுடர் நிகழ்வை நடத்தினர்.
அம்பாறை
அம்பாறையில் மாவீரர் நாள் நினைவுகூரப்பட்டது.
சக்கராப்பள்ளி சக்கரவாகேசுவரர் கோயில்
சக்கரப்பள்ளி சக்கரவாகேசுவரர் கோயில் சம்பந்தர் பாடல் பெற்ற சிவாலயமாகும். இது தஞ்சாவூர் மாவட்டத்தில்  பாபநாசம் வட்டத்தில் அய்யம்பேட்டையில் சக்கராப்பள்ளி என்னுமிடத்தில் அமைந்துள்ளது. திருமால் வழிபட்டுச் சக்கராயுதம் பெற்ற தலமென்பது தொன்நம்பிக்கை (ஐதிகம்).தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் 17ஆவது சிவத்தலமாகும்.
சக்கராப்பள்ளி சப்தஸ்தானத் தலம்
சப்தமாதர்கள் வழிபட்ட ஏழு கோயில்களில், சக்கராப்பள்ளி சப்தஸ்தானத் தலமாகக் கோயில்களில், இதுவும் ஒன்றாகும். சப்தமங்கைத் தலங்கள் என்றும் அழைக்கப்படுகின்ற இவை கீழ்க்கண்ட இடங்களில் அமைந்துள்ளன.
திருத்தலப் பாடல்கள்
திருஞானசம்பந்தர் பாடிய பதிகம்
படையினார் வெண்மழுப் பாய்புலித் தோலரை
உடையினார் உமையொரு கூறனார் ஊர்வதோர்
விடையினார் வெண்பொடிப் பூசியார் விரிபுனல்
சடையினார் உறைவிடஞ் சக்கரப் பள்ளியே.
அந்தமில் அணிமலை மங்கையோ டமருமூர்
கந்தமார் மலரொடு காரகில் பன்மணி
சந்தினோ டணைபுனற் சக்கரப் பள்ளியே..
படத்தொகுப்பு
பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி தென்கரை சிவன் கோயில்கள் பகுப்பு:தஞ்சாவூர் மாவட்டத்திலுள்ள சிவன் கோயில்கள்
சண்டிகர் மக்களவைத் தொகுதி
சண்டிகர் மக்களவைத் தொகுதி, சண்டிகர் ஒன்றியப் பகுதி முழுவதையும் உள்ளடக்கியது. இத்தொகுதி 1967ஆம் ஆண்டு நிறுவப்பட்டது.
மக்களவை உறுப்பினர்கள்
மக்களவை உறுப்பினர்களின் பட்டியல் பின்வருமாறு:
இவற்றையும் பார்க்க
பகுப்பு:இந்திய மக்களவைத் தொகுதிகள் பகுப்பு:சண்டிகர்